La Plaça de l’Ajuntament acull la “Mostra Empresarial de Burjassot 2019”
2025-07-24

Des de l’Associació Empresaris de Burjassot, s’està preparant amb molta il·lusió la “Mostra Empresarial de Burjassot 2019” que tindrà lloc diumenge que ve 1 de desembre, de 10.00 a 19.00 hores, en la Plaça de l’Ajuntament.

La Mostra comptarà, entre les seues activitats programades, amb la tercera edició de la “Fira Solidària de Mascotes”. A més, donarà a conéixer a les empreses del municipi i es podrà gaudir d’activitats infantils, degustacions i moltes sorpreses, tal com han assenyalat des de l’entitat burjassotera.

Aquells negocis de Burjassot que vullguen participar, poden fer-ho telefonant al 655 083 172 o bé escrivint un correu a info@empresarisburjassot.es. El termini està obert fins al 18 de novembre.

Tots els esdeveniments d’Empresaris Burjassot compten amb la col·laboració de l’Ajuntament, des de la regidoria de Comerç, dirigida per Rosa Cosa, CEMEF, Caixa Popular Mercat Municipal L’Almara i CONFECOMERÇ CV.